मध्यप्रदेश के पूर्व मुख्यमंत्री शिवराज सिंह चौहान ने अलवर जिले में पहलू खां की मौत के मामले में पिछली भाजपा सरकार की जांच कराने के मुख्यमंत्री अशोक गहलोत के निर्णय को बदले की राजनीति बताते हुए कहा है कि भाजपा तुष्टीकरण के खिलाफ है।
राजस्थान में कांग्रेस का संसद में खाता खुल गया है। पूर्व प्रधानमंत्री मनमोहन सिंह राज्यसभा सांसद के रूप में निर्विरोध निर्वाचित हो गए हैं। मुख्य सचेतक महेश जोशी ने मनमोहन सिंह की तरफ से राज्यसभा सदस्य का प्रमाण पत्र प्राप्त किया।
भूतपूर्व प्रधानमंत्री स्वर्गीय राजीव गांधी की 75वीं जयन्ती के अवसर पर राजस्थान इनोवेशन विजन के दो दिवसीय समारोह सोमवार को बिड़ला सभागार में भव्य आगाज हुआ। गहलोत ने कार्यक्रम को संबोधित करते हुए कहा कि राजीव गांधी का सपना देश को ऊंचाइयों पर ले जाने का था। उन्होंने मोबाइल, इंटरनेट के बारे में सोचा था। रंगीन टीवी भी राजीव गांधी की देन है। आज राजीव गांधी हमारे बीच नहीं हैं, लेकिन उनके सपनों को पूरा करने की जिम्मेदारी हमारी है।
प्रदेश के सबसे बड़े पेयजल स्त्रोत बीसलपुर बांध पर मानसून की मेहरबानी के बाद रविवार को बांध के गेट खुलने की खबर ने पर्यटन प्रेमियों के दिलो में उत्साह का संचार कर दिया। बांध के विहंगम दृश्य को देखने सैलानी उमड़ पड़े। इससे बांध के आसपास जाम की स्थिति पैदा हो गई।